**BĒRNU LITERATŪRAS CENTRĀ**

4. novembris

12.00 **Izglītojamies aizraujoši**

Kā izzināt pasauli saistošos, krāšņi un ar humoru. Diskusija par jaunākajām uzziņu grāmatām bērniem un to lomu jaunā lasītāja izaugsmes procesā

Rīko: “Jānis Roze”

13.00 **Delverējamies Ķiparzemē**

Spoku, Ķirparzemes zinātņu vīru un Vidkautkurnekurienes muižas iemītnieku vārdā **rakstnieks Arno Jundze** un **māksliniece Kristīne Martinova** tiek pilnvaroti atklāt Rīgas grāmatu svētku apmeklētājiem  dižciltīgā radījuma fon Šušnirka neticamās dēkas, glābjot lordu Pērkinsu, un Mazuļa jaunajās dauzonības, par kurām skolas direktors spēja tik vien kā sēdēt uz soliņa un purpināt  – pu… pu… pu.

Rīko: Apgāds “Zvaigzne ABC”

14.00-16:00 **Baltijas valstu autori, ilustratori, tulkotāji.**

Iepazīsim Ingunas Ulas Cepītes grāmatu “Vēders un Galva” ar lietuviešu mākslinieces Agnes Nananai ilustrācijām un Dailas Ozolas tulkoto igauņu rakstnieka Ilmara Tomuska grāmatu “Izmeklētāji no 3A”.

Rīko: “Pētergailis”

16.00 **Radošās darbnīcas kopā ar bērnu grāmatu izdenviecību “Sapņu spalva”**

Māksliniece un bērnu grāmatu autore Lelde Braķe-Klaverī aicina bērnus piedalīties komiksu zīmēšanas darbnīcā par jaunās grāmatas “Ceļojums Ukrainas vēsturē” tēmām.

Šis krāsainais komikss tapis, sadarbojoties latviešu un ukraiņu autoriem. Stāstu tēlos iedzīvinājis ukraiņu mākslinieks Mihailo Dunakovskis, kura ilustrētās grāmatas izdotas Ukrainā, Norvēģijā un Polijā. Grāmatas ieceres un pielikumu autore ir latviešu māksliniece un tulkotāja Lelde Braķe-Klaverī, bet Ukrainas vēstures līkločus palīdzējis izprast vēsturnieks Valdis Klišāns. Ievadvārdus jaunajiem lasītājiem veltījis Latvijas Valsts prezidents Edgars Rinkēvičs.

Rīko: “Sapņu spalva”

**LNB piedāvā arī šādus pasākumus:**

**12.00–13.00. Latvijas Kultūras kanona puzle “Stāstu stāsts” ar rakstnieci Luīzi Pastori**

“Stāstu stāsts” ir 20 abpusēji ilustrētas, savstarpēji savienojamas puzles kartītes, kas ļauj radīt sava piedzīvojumu stāsta neskaitāmas versijas. Tas ir rotaļīgs un mūsdienīgs veids, kā ne tikai uzsākt sarunu par Latvijas Kultūras kanonā iekļautajām un ar tām cieši saistītām vērtībām, bet arī brīvi ar tām rīkoties: ievietot citā kontekstā, ar bērna acīm radot jaunas interpretācijas. Ilustrētās puzles uzdevums, strādājot grupās vai individuāli, ir radīt savu stāsta versiju, pēc tam to skaļi izstāstot un spējot pierakstīt. Puzles lineārais formāts ļauj iepazīt un labāk izprast stāsta veidošanas struktūru. Nodarbībā bērni izmantos vairākus formātus, piemēram, orientēšanās spēli ar teksta lasītprasmes elementiem.

Mācību telpa “Virtakas klase” (1. stāvs); līdz 20 bērniem (5–11 g. v.) ar ģimenēm.

**14.00–14.40. “Latviešu grāmatai 500”: ceļojums ekspozīcijā "Grāmata Latvijā"**

Ar āķīgas un aizraujošas uzdevumu grāmatiņas palīdzību muzejpedagoga pavadībā bērni iepazīst stāstu par pirmo grāmatu latviešu valodā, grāmatu attīstības vēsturi, to formu un sastāvdaļām, kā arī pārdomā grāmatu nozīmi savā dzīvē.

Ekspozīcija “Grāmata Latvijā”, līdz 15 bērniem (7–11 g. v.) ar ģimenēm.